ai4bharat/Pralekha huggingface dataset:
સૂક્ષ્મ, લઘુ અને મધ્યમ ઉદ્યોગ મંત્રાલય
પ્રધાનમંત્રી વિશ્વકર્મા યોજનાની મુખ્ય વિશેષતાઓ અને માર્ગદર્શિકાઓ
પ્રધાનમંત્રી વિશ્વકર્મા કેન્દ્રીય ક્ષેત્રની યોજના છે, જેનો શુભારંભ પ્રધાનમંત્રી દ્વારા 17 સપ્ટેમ્બર, 2023ના રોજ થયો હતો. પોતાના હાથ અને સાધનોથી કામ કરતા કારીગરો અને કારીગરોને એન્ડ-ટુ-એન્ડ સહાય પૂરી પાડવા માટે. આ યોજના 18 વેપાર સાથે સંકળાયેલા કારીગરો અને શિલ્પકારોને આવરી લે છે, જેમ કે  સુથાર ;  બોટ ઉત્પાદક;  શસ્ત્રાગાર;  લુહાર ;  હેમર અને ટૂલ કિટ મેકર;  લોકસ્મિથ;  ગોલ્ડસ્મિથ ;  પોટર ;  શિલ્પકાર , સ્ટોન બ્રેકર;  મોચી /શૂઝમીથ/ફૂટવેર કારીગર;  મેસન ;  બાસ્કેટ/મેટ/સાવરણી બનાવનાર/કોઈર વણકર,  ઢીંગલી અને રમકડાની બનાવટ ;  બાર્બર ;  માળા બનાવનાર ;  વોશરમેન ;  દરજી; અને  ફિશિંગ નેટ મેકર.
આ યોજનામાં કારીગરો અને શિલ્પકારોને નીચેના લાભો આપવાની જોગવાઈ કરવાની કલ્પના કરવામાં આવી છે:
 ઓળખ: પીએમ વિશ્વકર્મા સર્ટિફિકેટ અને આઇડી કાર્ડ દ્વારા કારીગરો અને શિલ્પકારોને માન્યતા.
 કૌશલ્ય સુધારણા: 5થી 7 દિવસની મૂળભૂત તાલીમ અને 15 દિવસ કે તેથી વધુ સમય માટે આધુનિક તાલીમ, દરરોજ રૂ. 500ના સ્ટાઈપેન્ડ સાથે;
 ટૂલકિટ પ્રોત્સાહનબેઝિક સ્કિલ ટ્રેનિંગની શરૂઆતમાં ઇ-વાઉચરના રૂપમાં રૂ. 15,000 સુધીની ટૂલકિટ ઇન્સેન્ટિવ.
 શ્રેય આધાર• 1 લાખ રૂપિયા અને 2 લાખ રૂપિયાની બે શાખાઓમાં અનુક્રમે 18 મહિના અને 30 મહિનાની મુદત સાથે રૂ. 3 લાખ સુધીની કોલેટરલ ફ્રી 'એન્ટરપ્રાઇઝ ડેવલપમેન્ટ લોન્સ' 5 ટકાના દરે વ્યાજના કન્સેશનલ દરે નક્કી કરવામાં આવી છે, જેમાં ભારત સરકાર 8 ટકા સુધી સબવેન્શન ધરાવે છે. જે લાભાર્થીઓએ મૂળભૂત તાલીમ પૂર્ણ કરી છે, તેઓ રૂ. 1 લાખ સુધીની ધિરાણ સહાયનાં પ્રથમ હપ્તાનો લાભ મેળવવાને પાત્ર બનશે. બીજી લોન શાખા એવા લાભાર્થીઓને ઉપલબ્ધ થશે જેમણે પ્રથમ શાખા અને પ્રમાણભૂત લોન ખાતું જાળવ્યું છે અને તેમના વ્યવસાયમાં ડિજિટલ વ્યવહારો અપનાવ્યા છે અથવા અદ્યતન તાલીમ લીધી છે.
 ડિજિટલ વ્યવહાર માટે પ્રોત્સાહન: દરેક ડિજિટલ પે-આઉટ અથવા રસીદ માટે લાભાર્થીના ખાતામાં દર મહિને મહત્તમ 100 ટ્રાન્ઝેક્શન સુધીની 1 રૂપિયાની રકમ જમા કરવામાં આવશે.
 માર્કેટિંગ સપોર્ટ: વેલ્યુ ચેઇન સાથેના જોડાણને સુધારવા માટે કારીગરો અને શિલ્પકારોને ગુણવત્તા પ્રમાણપત્ર, બ્રાન્ડિંગ, જીઇએમ, જાહેરાત, પ્રચાર અને અન્ય માર્કેટિંગ પ્રવૃત્તિઓ જેવા ઇ-કોમર્સ પ્લેટફોર્મ પર ઓનબોર્ડિંગના સ્વરૂપમાં માર્કેટિંગ સપોર્ટ પૂરો પાડવામાં આવશે.
ઉપરોક્ત લાભો ઉપરાંત આ યોજના ઔપચારિક એમએસએમઇ ઇકોસિસ્ટમમાં 'ઉદ્યોગસાહસિકો' તરીકે ઉદ્યોગ સહાયક પ્લેટફોર્મ પર લાભાર્થીઓને સામેલ કરશે.
લાભાર્થીઓની નોંધણી સામાન્ય સેવા કેન્દ્રો મારફતે પ્રધાનમંત્રી વિશ્વકર્મા પોર્ટલ પર આધાર-આધારિત બાયોમેટ્રિક પ્રમાણભૂતતા સાથે કરવામાં આવશે. લાભાર્થીઓની નોંધણી પછી ત્રણ તબક્કાની ચકાસણી હાથ ધરવામાં આવશે, જેમાં  ગ્રામ પંચાયત/યુએલબી સ્તરે ચકાસણી,  જિલ્લા અમલીકરણ સમિતિ દ્વારા ચકાસણી અને ભલામણ  સ્ક્રિનિંગ કમિટી દ્વારા મંજૂરીનો સમાવેશ થાય છે.
વધુ માહિતી માટે પીએમ વિશ્વકર્માની ગાઈડલાઈન્સ pmvishwakarma.gov.in પર પહોંચી શકાશે. કોઈપણ પ્રશ્ન માટે, કારીગરો અને કારીગરો 18002677777 પર કોલ કરી શકે છે અથવા pm-vishwakarma@dcmsme.gov.in પર ઇમેઇલ કરી શકે છે.
CB/GP/JD
(
પ્રધાનમંત્રીનું કાર્યાલય
પ્રધાનમંત્રીએ રેસ વોકર્સ, અક્ષદીપ સિંહ અને પ્રિયંકા ગોસ્વામીને નેશનલ રેસ વોકિંગ ચેમ્પિયનશિપ જીતવા બદલ અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ રેસ વોકર્સ, અક્ષદીપ સિંહ અને પ્રિયંકા ગોસ્વામીને નેશનલ રેસ વોકિંગ ચેમ્પિયનશિપ જીતવા બદલ અભિનંદન પાઠવ્યા છે. શ્રી મોદીએ તેમના આગામી પ્રયાસો માટે પણ તેમને શુભેચ્છાઓ પાઠવી હતી.
SAI મીડિયાના ટ્વીટના જવાબમાં પ્રધાનમંત્રીએ કહ્યું;
“અભિનંદન અક્ષદીપ અને @Priyanka_Goswam. તમારા આગામી પ્રયાસો માટે શુભેચ્છાઓ.”
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
મંત્રીમંડળ
મંત્રીમંડળે પ્રવાસન ક્ષેત્રમાં ભારત અને રોમાનિયા વચ્ચેના સમજૂતી કરારોને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલી મંત્રીમંડળની બેઠકે પ્રવાસન ક્ષેત્રમાં ભારત અને રોમાનિયા વચ્ચેના સમજૂતી કરારોને પૂર્વવર્તી અસરથી મંજૂરી આપી દીધી છે. આ એમઓયુ પર સપ્ટેમ્બર 2018માં ભારતના ઉપ-રાષ્ટ્રપતિની રોમાનિયાની સત્તાવાર મુલાકાત દરમિયાન હસ્તાક્ષર કરવામાં આવ્યા હતા.
આ સમજૂતી કરારોના મુખ્ય ઉદ્દેશ્યો નીચે મુજબ છે:
- પ્રવાસન ક્ષેત્રમાં દ્વિપક્ષીય સહયોગ વધારવો.
- પ્રવાસનને લગતી માહિતી અને આંકડાઓનું આદાન-પ્રદાન કરવું. હોટેલો અને ટૂર ઓપરેટરો સહિત પ્રવાસન હિતધારકોની વચ્ચે સહયોગને પ્રોત્સાહન આપવું.
- પ્રવાસન અને આતિથ્ય ક્ષેત્રમાં રોકાણ.
- દ્વિમાર્ગી પ્રવાસનને પ્રોત્સાહન આપવા માટે ટૂર ઓપરેટરો/મીડિયા/ઓપિનિયન મેકરની મુલાકાતોનું આદાન-પ્રદાન કરવું.
- પ્રમોશન, માર્કેટિંગ, પ્રવાસન સ્થળોના વિકાસ વ્યવસ્થાપનના ક્ષેત્રોમાં અનુભવોનું આદાન-પ્રદાન કરવું.
- બંને દેશોને આકર્ષક પ્રવાસનના સ્થળો તરીકે પ્રોત્સાહિત કરવા માટે ફિલ્મ પ્રવાસનના માધ્યમથી દ્વિપક્ષીય સહયોગને વિકસિત કરવો.
- સુરક્ષિત, સન્માનનીય અને સંતુલિત પ્રવાસનને પ્રોત્સાહન આપવું.
- બંને દેશો વચ્ચે પ્રવાસન પ્રવૃત્તિને સુવિધા પ્રદાન કરવી
રોમાનિયા, ભારત માટે સક્ષમ પ્રવાસનનું બજાર છે . આ સમજૂતી કરારો પર કરવામાં આવેલ હસ્તાક્ષર એ આ સ્રોત બજારમાંથી આવતા લોકોની વૃદ્ધિમાં કારણભૂત બનશે.
પૂર્વભૂમિકા:
ભારત અને રોમાનિયા મજબૂત રાજદ્વારી અને લાંબા આર્થિક સંબંધો ધરાવે છે. વર્તમાન સંબંધોને હવે વધુ મજબૂત બનાવવા અને આગળ જતા તેમનો વિકાસ કરવાની ઈચ્છા ધરાવતા બંને પક્ષો દ્વારા પ્રવાસન ક્ષેત્રમાં તેમના સંબંધોને વધુ સુદ્રઢ બનાવવા માટે પ્રવાસન મંત્રાલય, ભારત સરકાર અને પ્રવાસન મંત્રાલય, રોમાનિયા સરકારની વચ્ચે હસ્તાક્ષર કરવામાં આવ્યા છે.
NP/J.Khunt/GP/RP
(Visitor Counter : 67
પ્રધાનમંત્રીનું કાર્યાલય
પ્રધાનમંત્રીની ફ્રાન્સની નેશનલ એસેમ્બલીના પ્રમુખ સાથે મુલાકાત
પ્રધાનમંત્રી શ્રી નરેન્દ્ર મોદીએ ફ્રેન્ચ નેશનલ એસેમ્બલીના પ્રમુખ અને એસેમ્બલીના વરિષ્ઠ નેતૃત્વ H.E શ્રીમતી યાએલ બ્રૌન-પિવેટને 14 જુલાઇ 2023ના રોજ તેમના સત્તાવાર નિવાસસ્થાન, પેરિસમાં હોટેલ ડી લાસે ખાતે લંચ પર મુલાકાત કરી.
બંને નેતાઓએ લોકશાહી, સ્વતંત્રતા, સમાનતા અને બંધુત્વના સહિયારા મૂલ્યો પર પ્રકાશ પાડ્યો હતો. તેઓએ બંને સંસદો વચ્ચે સહકાર વધારવાની રીતો પર ચર્ચા કરી.
ફ્રેન્ચ પક્ષે ભારતની વિશાળ ચૂંટણી પ્રક્રિયા માટે પ્રશંસા વ્યક્ત કરી હતી. ચર્ચાઓમાં વેપાર અને અર્થતંત્ર, પર્યાવરણ, ટેકનોલોજી અને સંસ્કૃતિ સહિત વ્યૂહાત્મક ભાગીદારીના વિવિધ સ્તંભોને પણ આવરી લેવામાં આવ્યા હતા. તેઓએ પ્રાદેશિક અને વૈશ્વિક મુદ્દાઓ પર પણ વિચારોનું આદાન પ્રદાન કર્યું.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
ગૃહ મંત્રાલય
ગૃહ મંત્રાલયે કોવિડ-19ની સામે લડવા રાષ્ટ્રવ્યાપી લૉકડાઉન માટે દિશા-નિર્દેશો જાહેર કર્યા
આવશ્યક વસ્તુઓ અને સેવાઓની વધારાની સૂચી પણ સામેલ કરી
ગૃહમંત્રાલયે કોરોના વાયરસની સામે લડવા માટે રાષ્ટ્રવ્યાપી લૉકડાઉન માટે દરેક મંત્રાલયો, વિભાગો માટેના દિશા-નિર્દેશો અને પરિશિષ્ટ જાહેર કર્યું હતું. એ સંબંધિત પ્રેસ રિલિજ 24 માર્ચના રોજ પ્રસિદ્ધ કરવામાં આવી હતી. 
વિગતવાર દિશા-નિર્દેશો અને પરિશિષ્ટ વાંચવા નિચેની લિન્ક ખોલો.
https://static.pib.gov.in/WriteReadData/userfiles/Gujarati Translation of Lockdown Guidelines & Annexure.pdf
RP
(Visitor Counter : 214
પ્રધાનમંત્રીનું કાર્યાલય
પ્રધાનમંત્રીએ અમેરિકાનાં ભૂતપૂર્વ રાષ્ટ્રપતિ જ્યૉર્જ એચ. ડબલ્યુ. બુશના નિધન પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ અમેરિકાનાં ભૂતપૂર્વ રાષ્ટ્રપતિ જ્યોર્જ એચ. ડબલ્યુ. બુશના નિધન પર શોક વ્યક્ત કર્યો હતો.
પ્રધાનમંત્રીએ કહ્યુ, “ભૂતપૂર્વ રાષ્ટ્રપતિ જ્યૉર્જ એચ. ડબલ્યુ બુશનાં નિધન પર બુશ પરિવાર અને અમેરિકાનાં લોકો પ્રત્યે ઊંડી સંવેદના વ્યક્ત કરૂ છું. વિશ્વનાં ઈતિહાસમાં સંકટનાં સમયે તેમણે કુશળ રાજનીતિજ્ઞની ભૂમિકા નિભાવી હતી.
ભૂતપૂર્વ રાષ્ટ્રપતિ જ્યૉર્જ એચ. ડબલ્યુ. બુશ ભારત અને અમેરિકા વચ્ચેનાં મજબૂત સંબંધોના હિમાયતી હતા. ચોક્કસ પણે એમની અનુપસ્થિતિ વર્તાશે. ભગવાન એમના આત્માને શાંતિ પ્રદાન કરે.”
RP
(Visitor Counter : 113
પ્રધાનમંત્રીનું કાર્યાલય
પ્રધાનમંત્રીની ઇજિપ્તના ગ્રાન્ડ મુફ્તી સાથે મુલાકાત
પ્રધાનમંત્રી શ્રી નરેન્દ્ર મોદી 24 જૂન 2023ના રોજ ઇજિપ્તની તેમની રાષ્ટ્રની મુલાકાત દરમિયાન ઇજિપ્તના ગ્રાન્ડ મુફ્તી, મહાનુભાવ ડૉ. શૌકી ઇબ્રાહિમ આલમને મળ્યા હતા.
ગ્રાન્ડ મુફ્તીએ તેમની તાજેતરની ભારત મુલાકાતને પ્રેમપૂર્વક યાદ કરી, અને ભારત અને ઇજિપ્ત વચ્ચેના મજબૂત સાંસ્કૃતિક અને લોકો વચ્ચેના સંબંધો પર પ્રકાશ પાડ્યો. ગ્રાન્ડ મુફ્તીએ સર્વસમાવેશકતા અને બહુલવાદને પ્રોત્સાહન આપવા માટે પ્રધાનમંત્રીના નેતૃત્વની પણ પ્રશંસા કરી.
ચર્ચાઓ સમાજમાં સામાજિક અને ધાર્મિક સંવાદિતા અને ઉગ્રવાદ અને કટ્ટરપંથીનો સામનો કરવા સંબંધિત મુદ્દાઓ પર પણ કેન્દ્રીત હતી.
પ્રધાનમંત્રીએ જણાવ્યું હતું કે ભારત ઇજિપ્તના સામાજિક ન્યાય મંત્રાલય હેઠળ દાર-અલ-ઇફ્તા ખાતે આઇટીમાં શ્રેષ્ઠતા કેન્દ્રની સ્થાપના કરશે.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
મંત્રીમંડળ
કેબિનેટ દ્વારા જાહેરક્ષેત્રની બેંકોના વૈકલ્પિક વ્યવસ્થા   દ્વારા જોડાણ માટે સૈધ્ધાંતિક મંજૂરી
પ્રધાનમંત્રી શ્રી નરેન્દ્ર મોદીના અધ્યક્ષપદે મળેલી કેન્દ્ર સરકારની કેબિનેટે વૈકલ્પિક વ્યવસ્થા   મારફતે જોડાણને સૈધ્ધાંતિક મંજૂરી આપી છે. આ નિર્ણયથી રાષ્ટ્રિયકૃત બેંકોનું મજબૂત અને સ્પર્ધાત્મક બેંકોમાં રૂપાંતર કરવામાં સુવિધા થશે.
વિવિધ પાસાઃ
જાહેરક્ષેત્રની બેંકોના જોડાણના માળખાના વિવિધ પાસા નીચે મુજબ છેઃ
- મજબૂત અને સ્પર્ધાત્મક બેંકો ઊભી કરવા અંગેનો નિર્ણય માત્ર વાણિજ્યિક ધારણાઓને આધારે લેવાશે.
- આવી દરખાસ્ત બેંકોના બોર્ડસ તરફથી શરૂ થવી જોઈએ.
- બેંકો તરફથી સૈધ્ધાંતિક મંજૂરી માટે મળેલી દરખાસ્તોના આધારે જોડાણની યોજના નક્કી થશે અને તે વૈકલ્પિક વ્યવસ્થા  સમક્ષ મૂકાશે.
- સૈધ્ધાંતિક મંજૂરી મળ્યા પછી બેંકો કાયદા અને સેબીની જરૂરિયાત મુજબ પગલાં લેશે.
- આખરી યોજનાને કેન્દ્ર સરકાર દ્વારા રિઝર્વ બેંક ઓફ ઈન્ડિયા સાથે પરામર્શ પછી નોટિફાય કરાશે.
પશ્ચાદ્દ ભૂમિકા
વર્ષ 1991માં એવું સૂચન કરવામાં આવ્યું હતું કે ભારતમાં થોડી, પણ મજબૂત જાહેરક્ષેત્રની બેંકો હોવી જોઈએ. આમ છતાં, માત્ર 2016માં જાહેરક્ષેત્રની બેંકોના જોડાણ માટે અસરકારક પ્રક્રિયા હાથ ધરાઈ અને 6 બેંકોનું સ્ટેટ બેંક ઓફ ઈન્ડિયા સાથે જોડાણ કરવાની જાહેરાત કરાઈ. સ્ટેટ બેંક સાથે અગાઉ સ્ટેટ બેંક ઓફ ઈંદોર અને સૌરાષ્ટ્ર બેંકના મર્જરની તુલનામાં આ જોડાણ વિક્રમ સમયમાં પૂરૂ થયું.
સ્ટેટ બેંક ઓફ ઈન્ડિયા હવે અંદાજે 24,000 શાખાઓ ધરાવતી સિંગલ બેંક છે અને 59,000થી વધુ એટીએમ, 6 લાખ પીઓએસ મશીન અને 50,000 થી વધુ બિઝનેસ કોરસપોન્ડન્ટસ ધરાવે છે, જે દૂર દૂરના વિસ્તારો સહિત દેશના દરેક ભાગમાં સેવાઓ આપે છે. હકિકતમાં સ્ટેટ બેંક ઓફ ઈન્ડિયાનું 70 ટકા નેટવર્ક ગ્રામ્ય અને અર્ધ શહેરી વિસ્તારોમાં આવેલું છે. એનો અર્થ એ થયો કે બેંક એક સમાન બેંન્કિંગ કલ્ચર મારફતે સંગઠીત ભારતને સેવા આપે છે. આ બેંક નોંધપાત્ર આંતરરાષ્ટ્રિય હાજરી પણ ધરાવે છે અને તેનો સમાવેશ સૌથી મોટી ગ્લોબલ બેંકોમાં પણ થાય છે. તેનું કદ, નાણાંકીય મજબૂતી અને પહોંચને કારણે ગ્રાહકો માટે તેની શાખાઓના વિશ્વ વ્યાપી નેટવર્ક સુધી તમામ ટાઈમ ઝોનમાં પહોંચવાનું શક્ય બન્યું છે. આ ઉપરાંત તે ખૂબ જ વ્યાપક બેંન્કિંગ પ્રોડક્ટસ અને સુપિરિયર ટેકનોલોજી ધરાવે છે. નાના વેપારીઓ, ખેડૂતો અને મહિલાઓ માટે ધિરાણો લેવાનું ખૂબ જ સસ્તું બન્યું છે, કારણ કે સ્ટેટ બેંક ઓફ ઈન્ડિયા સૌથી નીચા દરે ધિરાણ આપે છે. 8.6 લાખથી વધુ વેપારીઓ દ્વારા ભીમ આધાર, ભારત QR અને POS અપનાવાયા છે અને એ દ્વારા ડિજિટલ બેંન્કિંગના વ્યાપમાં વધારો થયો છે. સ્ટેટ બેંક ઓફ ઈન્ડિયા દ્વારા સફળતાપૂર્વક રૂ.15,000 કરોડ QIP ઊભા કરાયા છે.
સ્ટેટ બેંક ઓફ ઈન્ડિયા સિવાય હવે જાહેર ક્ષેત્રની 20 બેંકો છે. 1970/1980માં જ્યારે બેંકોનું રાષ્ટ્રિયકરણ કરાયું હતું તે પછીની સ્થિતિ બદલાઈ છે અને બેંન્કિંગ ક્ષેત્રે ખાનગી ક્ષેત્રોની બેંકોની હાજરીમાં વધારો થયો છે. આ નિર્ણયથી જાહેરક્ષેત્રમાં મજબૂત અને સ્પર્ધાત્મક બેંકોની રચના થવાનું સુગમ બનશે અને વૃધ્ધિ પામતા જતા અર્થતંત્રની ધિરાણની જરૂરિયાતો પૂરી પડશે, આંચકાઓ ખમી શકાશે અને સરકારની તિજોરીનો અયોગ્ય આધાર રાખ્યા સિવાય સ્રોતો ઊભા કરવાની ક્ષમતા પ્રાપ્ત થશે તેવી અપેક્ષા છે.
(Visitor Counter : 125
પ્રધાનમંત્રીનું કાર્યાલય
પ્રધાનમંત્રીની ઉપરાષ્ટ્રપતિ હમિદ અન્સારીના વિદાયમાન પર રાજ્યસભામાં ટિપ્પણ
નવી દિલ્હી, 10-08-2017
પ્રધાનમંત્રી શ્રી નરેન્દ્ર મોદી આજે ઉપરાષ્ટ્રપતિ હમિદ અન્સારીના વિદાયમાન માટે રાજ્યસભામાં અન્ય સભ્યો સાથે જોડાયા હતા. પ્રધાનમંત્રીએ નોંધ્યું હતું કે શ્રી અન્સારીનો પરિવાર 100થી વધુ વર્ષથી જાહેર જીવનમાં વિશેષ ઈતિહાસ ધરાવે છે. પ્રધાનમંત્રીએ કહ્યું કે ઉપરાષ્ટ્રપતિ પ્રખર રાજદ્વારી છે. તેમણે ઘણા પ્રસંગોએ રાજકીય મુદ્દાઓ પર ઉપરાષ્ટ્રપતિપદની દીર્ધદ્રષ્ટીથી લાભ આપ્યો છે.
પ્રધાનમંત્રીએ શ્રી હમિદ અન્સારીને હાર્દિક શુભેચ્છા પાઠવી હતી.
AP/J.Khunt/GP
(Visitor Counter : 91
PIB Headquarters
કોવિડ-19 વિશે PIBનું દૈનિક બુલેટીન
કોવિડ-19 વિશે PIBનું દૈનિક બુલેટીન
- ભારતે મહત્વપૂર્ણ સીમાચિહ્ન પાર કર્યું - 140 દિવસ પછી સક્રિય કેસનું ભારણ 4 લાખ કરતાં ઓછું થયું
- પ્રત્યેક દસ લાખની વસ્તીએ કેસની સંખ્યાના સંદર્ભમાં દુનિયામાં સૌથી ઓછા કેસ ધરાવતા દેશોમાં ભારત
- 157 દિવસ પછી દૈનિક ધોરણે મૃત્યુઆંક 400થી નીચે નોંધાયો
- નવા સાજા થયેલા દર્દીઓની સંખ્યા અને નવા નોંધાયેલા પોઝિટીવ કેસ વચ્ચેનો તફાવત વધ્યો હોવાથી આજે સાજા થવાનો દર વધીને 94.45% સુધી પહોંચી ગયો છે.
- ભારતમાં કુલ સાજા થયેલા દર્દીઓની સંખ્યા 91,39,901 થઇ ગઇ છે.

#Unite2FightCorona
#IndiaFightsCorona
Press Information Bureau
Ministry of Information and Broadcasting
Government of India
ભારતે મહત્વપૂર્ણ સીમાચિહ્ન પાર કર્યું - 140 દિવસ પછી સક્રિય કેસનું ભારણ 4 લાખ કરતાં ઓછું થયું, પ્રત્યેક દસ લાખની વસ્તીએ કેસની સંખ્યાના સંદર્ભમાં દુનિયામાં સૌથી ઓછા કેસ ધરાવતા દેશોમાં ભારત, 157 દિવસ પછી દૈનિક ધોરણે મૃત્યુઆંક 400થી નીચે નોંધાયો
વધુ વિગતો માટે: https://pib.gov.in/PressReleasePage.aspx?PRID=1678797
ડૉ હર્ષ વર્ધન દ્વારા કેન્દ્રીય મંત્રી શ્રી ધર્મેન્દ્ર પ્રધાનની હાજરીમાં આઈઆઈએસએફ 2020 માટે સીએસઆઈઆર-આઇએમએમટી, ભુવનેશ્વરના પૂર્વાવલોકન કાર્યક્રમનું ઇ-ઉદઘાટન કર્યું
વધુ વિગતો માટે: https://www.pib.gov.in/PressReleseDetail.aspx?PRID=1678564
ડૉ. હર્ષ વર્ધને આઈઆઈએસએફ 2020 માટે આરજીસીબીના પૂર્વાવલકન સમારોહમાં સંબોધન કર્યું
વધુ વિગતો માટે: https://www.pib.gov.in/PressReleseDetail.aspx?PRID=1678449
ડૉ. હર્ષ વર્ધન વર્ચ્યુઅલ રીતે 2જી કેન્સર જેનોમ એટલાસ  2020 ના પરિષદનું ઉદ્ઘાટન કરશે
વધુ વિગતો માટે: https://www.pib.gov.in/PressReleseDetail.aspx?PRID=1678450
એસડીજી પર ચોથું દક્ષિણ એશિયા મંચ
વધુ વિગતો માટે: https://www.pib.gov.in/PressReleseDetail.aspx?PRID=1678353
કોવિડ -19 ભારતના મત્સ્યઉદ્યોગ ક્ષેત્ર માટે પરિવર્તનકારી સાબિત થઈ શકે છે – ઉપરાષ્ટ્રપતિ
વધુ વિગતો માટે: https://www.pib.gov.in/PressReleseDetail.aspx?PRID=1678338
વાણિજ્ય અને ઉદ્યોગ મંત્રાલય અને આયુષ મંત્રાલયે આયુષ નિકાસ પ્રમોશન કાઉન્સિલ બનાવવાનો નિર્ણય લીધો
વધુ વિગતો માટે: https://pib.gov.in/PressReleseDetail.aspx?PRID=1678702
પ્રધાનમંત્રીએ આગ્રામાં આગ્રા મેટ્રો પ્રોજેક્ટનાં નિર્માણ કાર્યનું ઉદ્ઘાટન કર્યું
વધુ વિગતો માટે: https://pib.gov.in/PressReleasePage.aspx?PRID=1678811
પ્રધાનમંત્રી આવતીકાલે ઈન્ડિયા મોબાઇલ કોંગ્રેસ 2020માં સંબોધન કરશે
વધુ વિગતો માટે: https://pib.gov.in/PressReleasePage.aspx?PRID=1678818
આગ્રા મેટ્રો પ્રોજેકટના નિર્માણ કાર્યના ઉદ્ઘાટન પ્રસંગે પ્રધાનમંત્રીના સંબોધનનો મૂળપાઠ
વધુ વિગતો માટે: https://pib.gov.in/PressReleasePage.aspx?PRID=1678839
પેન IIT વૈશ્વિક સંમેલનમાં પ્રધાનમંત્રીના સંબોધનનો મૂળપાઠ
વધુ વિગતો માટે: https://pib.gov.in/PressReleasePage.aspx?PRID=1678517
પ્રધાનમંત્રીએ IIT-2020 વૈશ્વિક સંમેલનમાં સંબોધન કર્યું
વધુ વિગતો માટે: https://pib.gov.in/PressReleasePage.aspx?PRID=1678526
FACT CHECK
(Visitor Counter : 193
પ્રધાનમંત્રીનું કાર્યાલય
પ્રધાનમંત્રી શ્રીએ બેડમિન્ટન મેન્સ ડબલ્સમાં ગોલ્ડ જીતવા બદલ સાત્વિક સાઈરાજ રેન્કીરેડ્ડી અને ચિરાગ શેટ્ટીને અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ સાત્વિક સાઈરાજ રેન્કીરેડ્ડી અને ચિરાગ શેટ્ટીને હાંગઝોઉમાં એશિયન ગેમ્સમાં બેડમિન્ટન મેન્સ ડબલ્સમાં ગોલ્ડ જીતવા બદલ અભિનંદન પાઠવ્યા છે.
પ્રધાનમંત્રી શ્રીએ X પર પોસ્ટ કર્યું;
“@satwiksairaj અને @Shettychirag04 ની ઇલેક્ટ્રિફાઇંગ જોડીએ બેડમિન્ટન મેન્સ ડબલ્સમાં ગોલ્ડ મેડલ જીત્યો છે. તેમને અભિનંદન. તેમની રમત કોર્ટને પ્રકાશિત કરે છે અને ભારતને હંમેશા ગૌરવ આપે છે!”
CB/GP/JD
(
પ્રધાનમંત્રીનું કાર્યાલય
પ્રધાનમંત્રીએ રામબનમાં માર્ગ અકસ્માતમાં થયેલ લોકોના મૃત્યુ અંગે શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ જમ્મુ-કાશ્મીરના રામબનમાં એક માર્ગ અકસ્માતમાં થયેલ લોકોના મૃત્યુ અંગે શોક વ્યક્ત કર્યો છે.
પીએમઓએ ટ્વીટ કર્યું, "જમ્મુ અને કાશ્મીરના રામબનમાં એક માર્ગ અકસ્માતમાં થયેલ લોકોના મૃત્યુથી દુઃખી છું. તેમના પ્રિયજન ગુમાવનારા લોકો પ્રત્યે સંવેદના. હું પ્રાર્થના કરું છું કે ઘાયલો જલ્દીથી સ્વસ્થ થાય: પીએમ @narendramodi"
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 202.17 કરોડ રસીના ડોઝ  આપવામાં આવ્યા
છેલ્લા ચોવિસ કલાકમાં 16,82,390 ડોઝ આપવામાં આવ્યા
ભારતમાં સક્રિય કેસનું ભારણ 1,50,877 થયું
સક્રિય કેસનું ભારણ હાલમાં 0.34% છે
સાજા થવાનો દર હાલમાં 98.46% નોંધાયો
છેલ્લા 24 કલાકમાં 18,148 દર્દીઓ સાજા થયા, કુલ વધીને 4,32,28,670 દર્દીઓ સાજા થયા
છેલ્લા 24 કલાકમાં ભારતમાં 16,866 નવા કેસ નોંધાયા
દૈનિક પોઝિટિવીટી દર 7.03% પહોંચ્યો
સાપ્તાહિક પોઝિટિવીટી દર હાલમાં 4.49% છે
કુલ 87.27 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 2,39,751 ટેસ્ટ કરાયા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 138
પ્રધાનમંત્રીનું કાર્યાલય
પ્રધાનમંત્રીએ ડો. ઈન્દિરા હૃદયેશના નિધન અંગે દુઃખ વ્યક્ત કર્યુ
પ્રધાનમંત્રી શ્રી નરેન્દ્ર મોદીએ ડો. ઈન્દિરા હૃદયેશના નિધન અંગે દુઃખ વ્યક્ત કર્યુ હતું.
પ્રધાનમંત્રી કાર્યાલય દ્વારા ટ્વીટ કરાયું, “ડો. ઈન્દિરા હૃદયેશ જી કેટલાક સામુદાયિક સેવાના પ્રયાસોમાં અગ્રણી રહ્યા હતા. તેઓ ભરપૂર વહીવટી અનુભવ ધરાવતા હતા તેમજ એક પ્રભાવશાળી ધારાસભ્ય રહ્યા હતા. તેમના નિધનથી દુઃખી છું. તેમના પરિવાર અને સમર્થકોને સાંત્વના. ઓમ શાંતિઃ PM @narendramodi”
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી શ્રી નરેન્દ્ર મોદી 22 જાન્યુઆરી, 2019ના રોજ 15મા પ્રવાસી ભારતીય દિવસ સંમેલનનું ઉદઘાટન કરશે
કાર્યક્રમનાં મુખ્ય અતિથિ મોરેશિયસના પ્રધાનમંત્રી શ્રી પ્રવિંદ જગન્નાથ હશે
પ્રવાસી ભારતીય દિવસ 2019નો વિષય છે – નવા ભારતના નિર્માણમાં પ્રવાસી ભારતીયોની ભૂમિકા
પ્રધાનમંત્રી શ્રી નરેન્દ્ર મોદી 22 જાન્યુઆરી, 2019નાં રોજ વારાણસી માં 15માં પ્રવાસી ભારતીય દિવસ સંમેલનનું ઉદઘાટન કરશે. પહેલી વાર વારાણસીમાં 21 થી 23 જાન્યુઆરી, 2019નાં રોજ સુધી ત્રિ-દિવસીય સંમેલનનું આયોજન થઈ રહ્યું છે. પ્રવાસી ભારતીય દિવસ સંમેલન 2019નો વિષય છે – નવા ભારતના નિર્માણમાં પ્રવાસી ભારતીયોની ભૂમિકા.
મોટા ભાગનાં પ્રવાસી ભારતીયોની કુંભ મેળા અને પ્રજાસત્તાક દિવસ સમારંભમાં સામેલ થવાની ભાવનાઓનું સન્માન કરતા આ 15માં પ્રવાસી ભારતીય સંમેલનને 9 જાન્યુઆરીને બદલે 21 થી 23 જાન્યુઆરી, 2019 વચ્ચે આયોજિત કરવામાં આવ્યો છે. સંમેલન પછી તેઓ 24 જાન્યુઆરીનાં રોજ કુંભ મેળામાં સામેલ થવા માટે પ્રયાગરાજની યાત્રા કરશે. 25 જાન્યુઆરીના રોજ પ્રવાસી ભારતીયો દિલ્હી માટે પ્રસ્થાન કરશે અને 26 જાન્યુઆરી, 2019ના રોજ નવી દિલ્હીમાં પ્રજાસત્તાક દિવસની પરેડ નિહાળશે.
મોરેશિયસનાં પ્રધાનમંત્રી શ્રી પ્રવિંદ જગન્નાથ પ્રવાસી ભારતીય દિવસ સંમેલનની 15મા સંસ્કરમનાં મુખ્ય અતિથિ રહેશે. નોર્વેનાં સાંસદ શ્રી હિમાંશુ ગુલાઠી વિશિષ્ટ અતિથિ અને ન્યૂઝિલેન્ડનાં સાંસદ શ્રી કવલજિત સિંહ બક્ષી સન્માનિય અતિથિ રહેશે.
આ સંસ્કરણનાં મુખ્ય કાર્યક્રમો આ મુજબ છે –
21 જાન્યુઆરી, 2019 – યુવા પ્રવાસી ભારતીય દિવસ. આ આયોજન યુવા પ્રવાસી ભારતીયોનો નવા ભારત સાથે જોડવાની તક ઉપલબ્ધ કરશે.
22 જાન્યુઆરી, 2019 – પ્રવાસી ભારતીય દિવસ સંમેલનનું ઉદઘાટન પ્રધાનમંત્રી શ્રી નરેન્દ્ર મોદી, મોરેશિયસનાં પ્રધાનમંત્રી શ્રી પ્રવિંદ જગન્નાથની ઉપસ્થિતમાં કરશે.
23 જાન્યુઆરી, 2019 – સમાપન સત્ર અને રાષ્ટ્રપતિ દ્વારા પ્રવાસી ભારતીય સંમેલન પુરસ્કાર પ્રદાન કરવામાં આવશે.
આ કાર્યક્રમ દરમિયાન વિવિધ સંપૂર્ણ સત્રોનું આયોજન કરવામાં આવશે. સાંજે સાંસ્કૃતિક કાર્યક્રમનું આયોજન કરવામાં આવશે.
પ્રવાસી ભારતીય દિવસ:
ભૂતપૂર્વ ભારતીય પ્રધાનમંત્રી સ્વર્ગીય અટલ બિહારી વાજપેયીએ પ્રવાસી ભારતીય દિવસ ઉજવવાનો નિર્ણય લીધો હતો.
સૌપ્રથમ પ્રવાસી ભારતીય દિવસનું આયોજન 9 જાન્યુઆરી, 2003નાં રોજ નવી દિલ્હીમાં થયું હતું. પ્રવાસી ભારતીય દિવસનું આયોજન કરવા માટે 9 જાન્યુઆરીનો દિવસ પસંદ એટલા માટે કરવામાં આવ્યો હતો કે, વર્ષ 1915માં આ જ દિવસે મહાત્મા ગાંધી દક્ષિણ આફ્રિકાથી ભારત પરત ફર્યા હતા.
હવે પ્રવાસી ભારતીય દિવસનું આયોજન દર બે વર્ષે એક વાર કરવામાં આવે છે. આ આયોજન વિદેશોમાં રહેતાં ભારતીય સમુદાયને સરકાર સાથ કામ કરવા અને પોતાનાં મૂળ સાથે ફરી જોડાવા માટેનો મંચ ઉપલબ્ધ કરાવે છે. સંમેલન દરમિયાન ભારત અને વિદેશ બંનેમાં વિવિધ ક્ષેત્રોમાં મહત્વપૂર્ણ યોગદાન આપવા પસંદ થયેલા પ્રવાસી ભારતીયોને ‘પ્રવાસી ભારતીય સન્માન’ પ્રદાન કરવામાં આવે છે.
14મો પ્રવાસી ભારતીય દિવસ 7 થી 9 જાન્યુઆરી, 2017નાં રોજ બેંગાલુરુ, કર્ણાટકમાં યોજવામાં આવ્યો હતો, જેનું ઉદઘાટન પ્રધાનમંત્રી શ્રી નરેન્દ્ર મોદીએ કર્યું હતું. 14મા પ્રવાસી ભારતીય દિવસનો વિષય હતો – પ્રવાસી ભારતીયો સાથે સંબંધોને પુનર્ભાષિત કરવા. પોતાનાં સંબોધનમાં શ્રી મોદીએ કહ્યુ હતું કે, પ્રવાસી ભારતીયો ભારતની શ્રેષ્ઠ સંસ્કૃતિ, લોકાચાર અને મૂલ્યોનું પ્રતિનિધિત્વ કરે છે અને પોતાનાં યોગદાન માટે સન્માન ધરાવે છે. તેમણે સરકારની પ્રાથમિકતાનાં મુખ્ય ક્ષેત્રો સ્વરૂપે પ્રવાસી ભારતીય સમુદાય સાથે સંબંધોને મહત્વ આપવા પર ભાર મૂક્યો હતો.
GP/RP
(Visitor Counter : 1038
PIB Headquarters
કોવિડ-19 અંગે PIBનું દૈનિક બુલેટિન
- રાષ્ટ્રવ્યાપી રસીકરણ અભિયાન અંતર્ગત અત્યાર સુધી 76.57 કરોડ લોકોને રસી આપવામાં આવી
- છેલ્લા 24 કલાકમાં ભારતમાં 30,570 નવા કેસ નોંધાયા
- સક્રિય કેસ કુલ કેસનાં 1.03% થયા
- ભારતમાં સક્રિય કેસનું ભારણ 3,42,923 થયું
- સાજા થવાનો દર હાલમાં 97.64% નોંધાયો
- છેલ્લા 24 કલાકમાં 38,303 દર્દીઓ સાજા થયા, કુલ વધીને 3,25,60,474 દર્દીઓ સાજા થયા
- સાપ્તાહિક પોઝિટિવીટી દર છેલ્લા 83 દિવસથી 3% કરતા ઓછો થઈ ગયો છે, હાલમાં 1.93% છે
- દૈનિક પોઝિટિવીટી દર 1.94% પહોંચ્યો, છેલ્લા 17 દિવસથી 3% કરતા ઓછો
- કુલ 54.77 કરોડ પરીક્ષણો કરવામાં આવ્યા
#Unite2FightCorona
#IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
કોવિડ-19 અપડેટ
વિગત: https://pib.gov.in/PressReleasePage.aspx?PRID=1755297
કોવિડ-19 રસીની રાજ્યો/કેન્દ્રશાસિત પ્રદેશોમાં ઉપલબ્ધતા અંગે અપડેટ
વિગત: https://pib.gov.in/PressReleasePage.aspx?PRID=1755296
કેન્દ્રીય આરોગ્ય મંત્રી શ્રી મનસુખ માંડવિયાએ સફદરજંગ હોસ્પિટલમાં અનેક આરોગ્ય સુવિધાઓનું ઉદ્ઘાટન કર્યું
વિગત: https://pib.gov.in/PressReleseDetail.aspx?PRID=1755398
Important Tweets
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 118
ઉપરાષ્ટ્રપતિ સચિવાલય
વાઇસ પ્રેસિડેન્ટ કહે છે કે ઓસ્કાર જીત એ આપણા વૈશ્વિક ઉદય અને માન્યતાનું બીજું પાસું છે
વાઇસ પ્રેસિડેન્ટે રાજ્યસભામાં 'ધ એલિફન્ટ વ્હીસ્પરર્સ' અને ‘નાટુ નાટુ’ની ટીમોને અભિનંદન આપ્યા
રાજ્યસભાના ઉપાધ્યક્ષ અને અધ્યક્ષ શ્રી જગદીપ ધનખરે આજે રાજ્યસભામાં 'ધ એલિફન્ટ વ્હીસ્પરર્સ' અને 'નાટુ નાટુ'ની 'RRR'ની ટીમોને પ્રતિષ્ઠિત 95મા એકેડેમી પુરસ્કારોમાં તેમની ઐતિહાસિક જીત બદલ અભિનંદન પાઠવ્યા હતા. આ ઓસ્કાર જીતવો એ ભારત દ્વારા નિર્મિત સિનેમાના સંપૂર્ણ સ્પેક્ટ્રમની નવી માન્યતાને ચિહ્નિત કરે છે, અધ્યક્ષે બજેટ સત્રના બીજા તબક્કા દરમિયાન ગૃહને સંબોધિત કરતી વખતે આ ઉલ્લેખ કર્યો હતો.
શ્રી ધનખરે ભારપૂર્વક જણાવ્યું હતું કે ઓસ્કારમાં સફળતા એ ભારતના વૈશ્વિક ઉદય અને માન્યતાનું વધુ એક પ્રમાણ છે. "આ સિદ્ધિઓ વિશાળ પ્રતિભા, અપાર સર્જનાત્મકતા અને ભારતીય કલાકારોની સંપૂર્ણ સમર્પણની વૈશ્વિક પ્રશંસાને પણ પ્રતિબિંબિત કરે છે," તેમણે ઉમેર્યું.
ઉપરાષ્ટ્રપતિએ તેમનો વિશ્વાસ વ્યક્ત કર્યો કે આ જીત ભારતના ફિલ્મ ઉદ્યોગના આંતરરાષ્ટ્રીયકરણને આગળ વધારશે. રાજ્યસભામાં તેમના અભિનંદન સંદેશના એક દિવસ પહેલા, ઉપરાષ્ટ્રપતિએ 'કુદરત સાથેના આપણા ઊંડા જોડાણને સુંદર રીતે પ્રતિબિંબિત કરવા' માટે 'ધ એલિફન્ટ વ્હીસ્પરર્સ'ની પ્રશંસા કરી હતી અને 'નાટુ નાટુ' ગીતને ભારતની ગતિશીલતા અને ફેલાતી ઊર્જાના પ્રતીક તરીકે વર્ણવ્યું હતું.
ઉપરાષ્ટ્રપતિના ભાષણનો ગુજરાતી અનુવાદ નીચે મુજબ છે.
શ્રીમતી કાર્તિકી ગોન્સાલ્વિસની પ્રથમ ફિલ્મ "ધ એલિફન્ટ વ્હીસ્પર્સ" એ શ્રેષ્ઠ ડોક્યુમેન્ટરી શોર્ટ ફિલ્મનો ઓસ્કાર જીત્યો અને એસએસ રાજામૌલીની ફિલ્મ આરઆરઆરની મિસ્ટર એમ.એમ. કીરાવાણી દ્વારા રચિત અને શ્રી ચંદ્ર બોઝ દ્વારા રચિત ગીત "નાતુ નાતુ", શ્રેષ્ઠ મૂળ ગીત માટેનો ઓસ્કાર જીત્યો.
"The Elephant Whispers" અને RRRની આ જીતે ભારતમાં બનેલી સિનેમાને એક નવી ઓળખ આપી છે. આ ભારતીય ફિલ્મ ઉદ્યોગના આંતરરાષ્ટ્રીયકરણ તરફ આગળ વધશે. આ સિદ્ધિઓ ભારતીય કલાકારોની મહાન પ્રતિભા, અપાર સર્જનાત્મકતા અને સંપૂર્ણ સમર્પણની વૈશ્વિક પ્રશંસાને પણ પ્રતિબિંબિત કરે છે. આ આપણા વૈશ્વિક ઉદય અને માન્યતાનું વધુ એક પ્રમાણ છે.
મારા પોતાના વતી અને આ વંદનીય સભા વતી, હું "ધ એલિફન્ટ વ્હીસ્પર્સ" ડોક્યુમેન્ટરી અને RRR ફિલ્મની સમગ્ર કાસ્ટ અને ક્રૂને આ મહાન સિદ્ધિ માટે અભિનંદન આપું છું.
YP/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 158
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 193.53 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 14.01 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં COVID-19 રસીકરણની ગતિને વેગ આપવા અને વિસ્તરણ કરવા માટે પ્રતિબદ્ધ છે. રાષ્ટ્રવ્યાપી COVID-19 રસીકરણ 16મી જાન્યુઆરી 2021ના રોજ શરૂ થયું. COVID-19 રસીકરણના સાર્વત્રિકકરણનો નવો તબક્કો 21મી જૂન 2021થી શરૂ થયો. વધુ રસીઓની ઉપલબ્ધતા, રાજ્યોમાં રસીની આગોતરી દૃશ્યતા અને કેન્દ્રશાસિત પ્રદેશોમાં ઉપલબ્ધતા દ્વારા રસીકરણ અભિયાનને વેગ આપવામાં આવ્યો છે. તેમના દ્વારા બહેતર આયોજનને સક્ષમ કરવું, અને રસીની સપ્લાય ચેઇનને સુવ્યવસ્થિત કરવી.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,93,53,58,865
|
|
બાકી ઉપલબ્ધ
|
|
14,01,68,415
ભારત સરકારે બધા જ પ્રકારના સ્ત્રોતો દ્વારારાજ્યો/કેન્દ્રશાસિત પ્રદેશોને 193.53 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 14.01 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 126